stanford-oval/wikipedia huggingface dataset:
สถาบันวิทยาศาสตร์ทางทะเล มหาวิทยาลัยบูรพา
การจัดแสดง

ส่วนจัดแสดงถูกแบ่งออกเป็น 3 ส่วน คือ สถานเลี้ยงสัตว์น้ำเค็ม ศูนย์เรียนรู้โลกใต้ทะเลบางแสน และพิพิธภัณฑ์วิทยาศาสตร์ทางทะเล โดยบริเวณห้องโถงก่อนทางเข้าชมมีการจัดแสดงโครงกระดูกวาฬแกลบ ขนาดใหญ่จัดแสดงอยู่
ส่วนที่ 1 สถานเลี้ยงสัตว์น้ำเค็ม เป็นส่วนจัดแสดงพันธุ์สัตว์น้ำเพื่อให้ความรู้เกี่ยวกับสิ่งมีชีวิตและความเป็นอยู่ของสัตว์ทะเลชนิดต่าง ๆ ที่อาศัยอยู่ในเขตน่านน้ำของไทย โดยทรัพยากรที่ใช้ในการให้ความรู้ คือ สิ่งมีชีวิตในทะเลชนิดต่าง ๆ ทั้งพืชและสัตว์ที่ยังมีชีวิต โดยสิ่งมีชีวิตเหล่านี้จะถูกเลี้ยงในระบบน้ำหมุนเวียนแบบปิด ที่มีระบบยังชีพสำหรับให้สิ่งมีชีวิตต่าง ๆ เหล่านี้สามารถดำรงชีวิตอยู่ได้ โดยในแต่ละตู้มีการจัดสภาพแวดล้อมให้ใกล้เคียงธรรมชาติมากที่สุด แต่ละตู้จะมีป้ายเพื่อบ่งบอกชนิดสัตว์ทะเลที่อยู่ภายในตู้ ทั้งชื่อสามัญ ชื่อภาษาอังกฤษ และชื่อทางวิทยาศาสตร์ โดยแบ่งออกเป็น 6 โซน ได้แก่ โซนที่ 1 ชีวิตชายฝั่งทะเล โซนที่ 2 สีสันแห่งท้องทะเล โซนที่ 3 ครัวของโลก โซนที่ 4 แปลก...สวยซ่อนพิษ โซนที่ 5 ลานเรียนรู้ชาวเล และโซนที่ 6 ยักษ์ใหญ่ใต้สมุทร โดยเฉพาะโซนยักษ์ใหญ่ใต้สมุทรนี้ ถือได้ว่าเป็นจุดสนใจของสถาบันฯ แห่งนี้มาโดยตลอด เนื่องจากมีการเลี้ยงปลาขนาดใหญ่ เช่น ปลาหมอทะเล ปลากระมง ปลาฉลาม ปลากระเบน ฯลฯ จัดแสดงภายในตู้ขนาดใหญ่ที่มีความจุน้ำถึง 1,000 ตัน
ส่วนที่ 2 ศูนย์เรียนรู้โลกใต้ทะเลบางแสน เป็นศูนย์เรียนรู้ด้านวิทยาศาสตร์ทางทะเลแห่งใหม่ที่เชื่อมต่อกับอาคารสถานเลี้ยงสัตว์น้ำเค็มเดิม ภายในประกอบด้วย ส่วนจัดแสดงที่แบ่งออกเป็น 11 โซน ได้แก่ โซนที่ 1 ท่องสมุทร โซนที่ 2 มาหาสมุทร โซนที่ 3 เสียงเพรียกจากทะเล โซนที่ 4 ลัดเลาะเลียบหาด โซนที่ 5 แสงแห่งท้องทะเล โซนที่ 6 อัญมณีแห่งมหาสมุทร โซนที่ 7 สารพันปลาฝูง โซนที่ 8 มหัศจรรย์สัตว์พิเศษ โซนที่ 9 อัศจรรย์โลกสีคราม โซนที่ 10 ฟอสซิลมีชีวิต และโซนที่ 11 สาร (รักษ์) จากสมุทร จุดที่เป็นไฮไลท์สำคัญของส่วนนี้ คือ ตู้จัดแสดงที่มีความจุน้ำถึง 4,700 ตัน ลึก 13 เมตร และมีอุโมงค์ทางเลื่อนใต้น้ำขนาดใหญ่ที่มีความยาวถึง 37 เมตร ภายในโซนที่ 9 อัศจรรย์โลกสีคราม เพื่อจัดแสดงข้อมูลความรู้เกี่ยวกับพฤติกรรมของสัตว์ทะเลที่อาศัยอยู่ในเขตน้ำลึก นอกจากนี้ ยังมีตู้ทรงกระบอกขนาดใหญ่ (Cylinder Tank) ขนาดเส้นผ่านศูนย์กลาง 4 เมตร เพื่อจัดแสดงพันุธ์ปลาทะเลที่อาศัยอยู่รวมกันเป็นฝูง
ส่วนที่ 3 พิพิธภัณฑ์วิทยาศาสตร์ทางทะเล เป็นส่วนจัดแสดงในรูปแบบของพิพิธภัณฑ์ความรู้และตัวอย่างสิ่งมีชีวิตในทะเล โดยรวบรวมและจัดแสดงตัวอย่างสิ่งมีชีวิตในทะเลทั้งพืชและสัตว์นานาชนิด ซึ่งเก็บรักษาไว้ด้วยวิธีการดองและการสตัฟฟ์ รวมทั้งจัดแสดงนิทรรศการความรู้ต่าง ๆ เกี่ยวกับทะเลและการใช้ประโยชน์จากทะเล โดยบริเวณทางเข้ามีการจัดแสดงนิทรรศการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดลุยเดชมหาราช บรมนาถบพิตร เกี่ยวกับพระราชกรณีกิจทางด้านการฟื้นฟูอนุรักษ์ทรัพยากรธรรมชาติทางทางทะเลและด้านวิทยาศาสตร์การประมง แบ่งออกเป็น 4 โซน ได้แก่ โซนที่ 1 นิทรรศการเรื่องราวของอาณาจักรของสิ่งมีชีวิตในทะเล โซนที่ 2 นิทรรศการเรื่องราวของทะเลและระบบนิเวศในทะเล โซนที่ 3 นิทรรศการเกี่ยวกับความสำคัญของทะเลที่มีต่อมนุษย์ และโซนที่ 4 ห้องพิพิธภัณฑ์เปลือกหอยและวิวัฒนาการของหอย โดยจุดที่เป็นไฮไลท์สำคัญของส่วนนี้ คือ การรวบรวมตัวอย่างสัตว์ทะเลที่หาดูได้ยากหรือใกล้สูญพันธุ์ที่ตายแล้ว มาจัดแสดงในรูปแบบสัตว์สตัฟฟ์ รวมถึงการนำโครงกระดูกสัตว์ทะเลขนาดใหญ่หรือชิ้นส่วนสำคัญของสัตว์ทะเลที่หาดูได้ยากแต่ละชนิดมารวบรวมไว้ที่นี่ เพื่อให้ความรู้และตระหนักถึงความสำคัญของสิ่งมีชีวิตในทะเล
การเข้าชม

ปัจจุบัน เปิดให้บริการทุกวัน (จันทร์-อาทิตย์ และทุกวันหยุดราชการ/วันนักขัตฤกษ์) ตั้งแต่เวลา 09.00 น. - 16.00 น. อัตราค่าเข้าชม ราคาคนไทย เด็ก 40 บาท ผู้ใหญ่ 80 บาท สำหรับราคาชาวต่างชาติ เด็ก 120 ผู้ใหญ่ 220 บาท มีอัตราค่าเข้าชมในราคาพิเศษสำหรับการเข้าชมเป็นหมู่คณะ โดยต้องติดต่อล่วงหน้าอย่างน้อย 7 วัน และไม่เก็บค่าเข้าชมสำหรับผู้สูงอายุ ผู้พิการ และพระสงฆ์
แหล่งข้อมูลอื่น

แผนที่และภาพถ่ายทางอากาศของ สถาบันวิทยาศาสตร์ทางทะเล มหาวิทยาลัยบูรพา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°17′08″N 100°55′31″E﻿ / ﻿13.2856623°N 100.925150°E﻿ / 13.2856623; 100.925150
| ด ค กมหาวิทยาลัยบูรพา |
| --- | --- | --- |
| วิทยาเขต | บางแสน · จันทบุรี · สระแก้ว |  |
| บางแสน | ดนตรีและการแสดง ·  นานาชาติ · บริหารธุรกิจ · พยาบาลศาสตร์ · แพทยศาสตร์ · ภูมิสารสนเทศศาสตร์ · เภสัชศาสตร์ · มนุษยศาสตร์และสังคมศาสตร์ · รัฐศาสตร์และนิติศาสตร์ · โลจิสติกส์ ·  วิทยาการวิจัยและวิทยาการปัญญา · วิทยาการสารสนเทศ · วิทยาศาสตร์ · วิทยาศาสตร์การกีฬา · วิศวกรรมศาสตร์ · ศิลปกรรมศาสตร์ · ศึกษาศาสตร์ · สหเวชศาสตร์ · สาธารณสุขศาสตร์ · บัณฑิตวิทยาลัย |  |
| จันทบุรี | เทคโนโลยีทางทะเล · วิทยาศาสตร์และศิลปศาสตร์ · อัญมณี |  |
| สระแก้ว | เทคโนโลยีการเกษตร · วิทยาศาสตร์และสังคมศาสตร์ · โครงการจัดตั้งคณะพาณิชยศาสตร์และบริหารธุรกิจ |  |
| โรงพยาบาล | โรงพยาบาลมหาวิทยาลัยบูรพา |  |
| โรงเรียน | โรงเรียนสาธิต "พิบูลบำเพ็ญ" · โรงเรียนสาธิตอาชีวศึกษา มหาวิทยาลัยบูรพา |  |
| ศูนย์ | ศูนย์วิทยาศาสตร์สุขภาพ · ศูนย์เกาหลีศึกษา · ศูนย์ภาษา · ศูนย์ภูมิภาคเทคโนโลยีอวกาศและภูมิสารสนเทศ ภาคตะวันออก · ศูนย์ปฏิบัติการค้นคว้าและวิจัย · ศูนย์สังคมและสิ่งแวดล้อมศึกษา (CIET) · ศูนย์เรียนรู้โลกใต้ทะเล · ศูนย์จีนศึกษา · ศูนย์ปฏิบัติการโรงแรมมหาวิทยาลัยบูรพา |  |
| สถาบัน | สถาบันวิทยาศาสตร์ทางทะเล · สถาบันวิจัยวัฒนธรรมและศิลปะ · สถาบันวิจัยลีนุกซ์บูรพา · สถาบันขงจื่อ |  |
| สถาบันสมทบ | วิทยาลัยการสาธารณสุขสิรินธร จังหวัดอุบลราชธานี · วิทยาลัยการสาธารณสุขสิรินธร จังหวัดพิษณุโลก · วิทยาลัยการสาธารณสุขสิรินธร จังหวัดสุพรรณบุรี · วิทยาลัยการสาธารณสุขสิรินธร จังหวัดตรัง · วิทยาลัยการสาธารณสุขสิรินธร จังหวัดยะลา · วิทยาลัยเทคโนโลยีทางการแพทย์และสาธารณสุข กาญจนาภิเษก · วิทยาลัยการสาธารณสุขสิรินธร จังหวัดชลบุรี · วิทยาลัยการสาธารณสุขสิรินธร จังหวัดขอนแก่น · วิทยาลัยพยาบาลบรมราชชนนี ชลบุรี · วิทยาลัยพยาบาลพระปกเกล้า จันทบุรี · ศูนย์ฝึกพาณิชย์นาวี |  |
| อื่น ๆ | เขตอุตสาหกรรมซอฟต์แวร์ภาคตะวันออก มหาวิทยาลัยบูรพา · งานเทางามสัมพันธ์ |  |
หมวดหมู่ • โครงการ • สถานีย่อย
รูมเมตฉันคือคุณชายจิ้งจอก

| รูมเมตฉันคือคุณชายจิ้งจอก |
| --- | --- |
ใบปิดประชาสัมพันธ์

ฮันกึล: 간 떨어지는 동거
ฮันจา: 肝 떨어지는 同居
 
ประเภท: รักตลก จินตนิมิต
สร้างโดย: สตูดิโอดรากอน (ทีวีเอ็น) อ้ายฉีอี้
เค้าโครงจาก: รูมเมตฉันคือคุณชายจิ้งจอก (เว็บตูน) โดย นา
เขียนโดย: แพ็ก ซุน-อู ชเว โบ-ริม
กำกับโดย: นัม ซ็อง-อู พัก จุน-ฮวา
แสดงนำ: ชัง กี-ยง อี ฮเย-รี คัง ฮัน-นา
ผู้ประพันธ์เพลง: มูน ซัง-นัม
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนฤดูกาล: 1
จำนวนตอน: 16
การผลิต
ผู้อำนวยการผลิต: ชัง ช็อง-โด
ผู้อำนวยการสร้าง: พัก จุน-ซอ ฮัน ซ็อก-ว็อน
ความยาวตอน: 70 นาที
บริษัทผู้ผลิต: ดรามาเฮาส์ คอนเทนส์เซียม เจทีบีซีสตูดิโอส์
ออกอากาศ
เครือข่าย: ทีวีเอ็น
ออกอากาศ: 26 พฤษภาคม ค.ศ. 2021 (2021-05-26) – 15 กรกฎาคม ค.ศ. 2021 (2021-07-15)
รูมเมตฉันคือคุณชายจิ้งจอก (เกาหลี: 간 떨어지는 동거; อังกฤษ: My Roommate Is a Gumiho) เป็นละครโทรทัศน์ของเกาหลีใต้ปี 2021 นำแสดงโดย ชัง กี-ยง และ อี ฮเย-รี เป็นเรื่องราวบอกเล่าถึงความรักระหว่างจิ้งจอกเก้าหางอายุ 999 ปีชื่อ ชิน อู-ยอ และนักศึกษาสาวชื่อ อี ดัม ที่เผลอกลืนลูกปัดของชิน อู-ยอ ลงไประหว่างที่เธอพยายามช่วยเพื่อนรักของเธอที่กำลังเมาอยู่ ซีรีส์เรื่องนี้ฉายรอบปฐมทัศน์บนแพลตฟอร์มสตรีมมิง อ้ายฉีอี้ ทั่วโลกและช่องเคเบิลทีวี ทีวีเอ็น ในวันพุธที่ 26 พฤษภาคม ปี ค.ศ. 2021 และออกอากาศในวันพุธและพฤหัสบดี เวลา 22:40 น. (เวลามาตรฐานเกาหลี) จำนวน 16 ตอนจนถึงวันพฤหัสบดีที่ 15 กรกฎาคม
ละครจบลงในวันพฤหัสบดีที่ 15 กรกฎาคม 2021 โดยตอนสุดท้ายของละครเรื่องนี้มีคะแนนการรับชมทั่วประเทศโดยเฉลี่ยที่ 4% มีผู้ชมเฉลี่ย 948,000 คนต่อตอนระหว่างที่ละครออกอากาศ
นักแสดง > นักแสดงนำ

ชัง กี-ยง รับบทเป็น ชิน อู-ยอ
อี ฮเย-รี รับบทเป็น อี ดัม
แพ อิน-ฮย็อก รับบทเป็น กเย ซ็อน-อู
คัง ฮัน-นา รับบทเป็น ยัง ฮเย-ซ็อน
คิม โด-วาน รับบทเป็น โด แจ-จิน
เพลงประกอบละคร

| มายรูมเมตอิสอะกูมีโฮ> ซาวด์แทร็กอัลบั้มโดยศิลปินต่าง ๆ |
| --- | --- |
วางตลาด: 2021
แนวเพลง: ซาวด์แทร็ก
ภาษาร้อง: เกาหลี อังกฤษ
ค่ายเพลง: เจทีบีซีสตูดิโอส์ กาเกา
:
เพลงประกอบละคร > Part 1

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "DOOR (Your Moon)" | Park Jang-hyun (Somebody's Tale) Kim Jae-won Glody | Park Jang-hyun (Somebody's Tale) Glody | Jeong Se-woon | 3:49 |
| 2. | "DOOR (Your Moon)" (Inst.) |   | Park Jang-hyun (Somebody's Tale) Glody |   | 3:49 |
เพลงประกอบละคร > Part 2

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "My All" (우연이 아닌것만 같아서) | Hana | Tom With Jerry Choi Jae-hyuk Lee Yong-min Moon Sung-hye | Kim Na-young | 3:34 |
| 2. | "My All" (Inst.) |   | Tom With Jerry Choi Jae-hyuk Lee Yong-min Moon Sung-hye |   | 3:34 |
เพลงประกอบละคร > Part 3

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Drawing of the Beginning" (시작의 드로잉) | PINKMOON | PINKMOON | Yoo Yeon-jung (WJSN) | 3:24 |
| 2. | "Drawing of the Beginning" (Inst.) |   | PINKMOON |   | 3:24 |
เพลงประกอบละคร > Part 4

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "One Step Closer" (한 걸음 가까이) | Kim Seung-jun (Psycho Tension) | Psycho Tension (Kim Seung-jun, Choi Mi-hyun, Yoon Seok-ju) | Choi Nakta | 4:06 |
| 2. | "One Step Closer" (Inst.) |   | Psycho Tension (Kim Seung-jun, Choi Mi-hyun, Yoon Seok-ju) |   | 4:06 |
เพลงประกอบละคร > Part 5

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Nothing Left To Say" (어떤 말도 할 수가 없는 나인데) | Yountoven Doctor Son | Doctor Son Yountoven Yoon Da-eun | Kassy | 4:16 |
| 2. | "Nothing Left To Say" (Inst.) |   | Doctor Son Yountoven Yoon Da-eun |   | 4:16 |
เพลงประกอบละคร > Part 6

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Next To You" (그댈 담은 밤) | Hana | Tom With Jerry | Yang Da-il | 4:35 |
| 2. | "Next To You" (Inst.) |   | Tom With Jerry |   | 4:35 |
เพลงประกอบละคร > Part 7

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "You & I" (그대와) | Kim Dong-joon Yoo Min-gyu | Kim Dong-joon Yoo Min-gyu | Youngjae (Got7), Soyeon (Laboum) | 3:38 |
| 2. | "You & I" (Inst.) |   | Kim Dong-joon Yoo Min-gyu |   | 3:38 |
เพลงประกอบละคร > Part 8

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Moon" (달 (치즈)) | Moonchong | Moonchong Midnight | Cheeze | 3:53 |
| 2. | "Moon" (Inst.) |   |   |   | 3:53 |
เพลงประกอบละคร > Part 9

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Big Change" | Moon Seong-nam | Moon Seong-nam | Jung Yu-ji | 3:18 |
| 2. | "Big Change" (Inst.) |   |   |   | 3:18 |
การรับชม

| ฤดูกาล | ฤดูกาล | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 10 | ตอนที่> 11 | ตอนที่> 12 | ตอนที่> 13 | ตอนที่> 14 | ตอนที่> 15 | ตอนที่> 16 | เฉลี่ย |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 1.239 | 1.057 | .923 | 1.165 | 1.069 | .886 | .786 | .949 | .839 | .867 | .845 | .854 | .820 | .871 | 0.909 | 1.091 | .948 |
วัดผลผู้ชมทั่วประเทศโดยนีลเซนเกาหลี
| 0 | 1 | 2 | 3 |
| --- | --- | --- | --- |

| ตอนที่ | วันที่ออกอากาศเดิม | ส่วนแบ่งผู้ชมโดยเฉลี่ย (นีลเซนเกาหลี) | ส่วนแบ่งผู้ชมโดยเฉลี่ย (นีลเซนเกาหลี) |
| ตอนที่ | วันที่ออกอากาศเดิม | ทั่วประเทศ | โซล |
| 1 | 26 พฤษภาคม 2021 | 5.282% (1st) | 5.888% (1st) |
| 2 | 27 พฤษภาคม 2021 | 4.279% (1st) | 4.838% (1st) |
| 3 | 2 มิถุนายน 2021 | 4.123% (2nd) | 4.769% (2nd) |
| 4 | 3 มิถุนายน 2021 | 4.354% (1st) | 4.670% (1st) |
| 5 | 9 มิถุนายน 2021 | 4.304% (1st) | 4.882% (1st) |
| 6 | 10 มิถุนายน 2021 | 3.688% (2nd) | 4.000% (2nd) |
| 7 | 16 มิถุนายน 2021 | 3.159% (2nd) | 3.564% (2nd) |
| 8 | 17 มิถุนายน 2021 | 4.238% (2nd) | 5.200% (2nd) |
| 9 | 23 มิถุนายน 2021 | 3.374% (1st) | 3.460% (1st) |
| 10 | 24 มิถุนายน 2021 | 3.772% (2nd) | 4.101% (2nd) |
| 11 | 30 มิถุนายน 2021 | 3.691% (1st) | 4.092% (1st) |
| 12 | 1 กรกฎาคม 2021 | 3.476% (2nd) | 4.193% (2nd) |
| 13 | 7 กรกฎาคม 2021 | 3.234% (2nd) | 3.932% (2nd) |
| 14 | 8 กรกฎาคม 2021 | 3.549% (2nd) | 4.418% (2nd) |
| 15 | 14 กรกฎาคม 2021 | 3.625% (2nd) | 4.321% (2nd) |
| 16 | 15 กรกฎาคม 2021 | 3.982% (2nd) | 4.571% (2nd) |
| เฉลี่ย | เฉลี่ย | 3.883% | 4.431% |
 ในตารางด้านบนตัวเลขสีน้ำเงิน แสดงถึงคะแนนที่ต่ำที่สุด และตัวเลขสีแดง แสดงถึงคะแนนสูงสุด  ละครเรื่องนี้ออกอากาศทางช่องเคเบิล/เพย์ทีวี ซึ่งปกติจะมีผู้ชมน้อยกว่าเมื่อเปรียบเทียบกับรายการทีวี/สถานีแพร่ภาพสาธารณะฟรี (เคบีเอส, เอสบีเอส, เอ็มบีซี และอีบีเอส)
แหล่งข้อมูลอื่น

เว็บไซต์ทางการ (ในภาษาเกาหลี)
My Roommate Is a Gumiho at Naver (ในภาษาเกาหลี)
My Roommate Is a Gumiho at Daum (ในภาษาเกาหลี)
รูมเมตฉันคือคุณชายจิ้งจอก ที่อินเทอร์เน็ตมูวีเดตาเบส
รูมเมตฉันคือคุณชายจิ้งจอก ที่ฮันซีเนมา
My Roommate Is a Gumiho at iQiyi
มอซซาเรลลาควาย

มอซซาเรลลาควายแบบสด
ควายในฟาร์มแห่งหนึ่งในแขวงเปสตุม
สลัดคาปรี ประกอบด้วยมอซซาเรลลา มะเขือเทศ และใบโหระพา ราดน้ำมันมะกอก
มอซซาเรลลาควาย (อิตาลี: mozzarella di bufala) คือมอซซาเรลลาที่ผลิตจากน้ำนมของควายบ้านพันธุ์เมดิเตอร์เรเนียนอิตาลี ถือเป็นผลิตภัณฑ์ดั้งเดิมของแคว้นคัมปาเนีย (โดยเฉพาะจังหวัดคาแซร์ตาและซาแลร์โน) ทางภาคใต้ของประเทศอิตาลี
คำว่ามอซซาเรลลาแผลงมาจากคำกริยาหรือกระบวนการที่เรียกว่า "มอซซาเร" (mozzare) ซึ่งหมายถึง "ตัดด้วยมือ" แยกออกจากลิ่มน้ำนม แล้วเสิร์ฟเป็นชิ้นเล็ก ๆ หรือกล่าวอีกนัยหนึ่งก็คือกระบวนการตัดลิ่มน้ำนมแล้วขึ้นรูปเป็นลูกกลมเล็ก มอซซาเรลลาควายเป็นที่ชื่นชอบเนื่องจากเนื้อสัมผัสที่ยืดหยุ่นและความหลากหลายในการนำไปรับประทาน บ่อยครั้งได้รับสมญานามว่าเป็น "ราชินีแห่งตำรับอาหารเมดิเตอร์เรเนียน", "ทองคำสีขาว" หรือ "ไข่มุกบนโต๊ะอาหาร"
มอซซาเรลลาควายที่วางจำหน่ายในชื่อ "มอซซาเรลลาควายคัมปาเนีย" (Mozzarella di Bufala Campana) ได้รับการขึ้นทะเบียนการควบคุมการตั้งชื่อจากแหล่งกำเนิด (Denominazione di origine controllata) และตั้งแต่ปี พ.ศ. 2539 ก็ได้รับการคุ้มครองภายใต้แผนการการคุ้มครองการตั้งชื่อจากแหล่งกำเนิด (Protected Designation of Origin) ของสหภาพยุโรป การคุ้มครองเหล่านี้กำหนดให้มอซซาเรลลาควายที่จะใช้ชื่อดังกล่าวต้องผลิตตามสูตรดั้งเดิมในท้องที่เฉพาะแห่งของแคว้นคัมปาเนีย, ลัตซีโย, ปุลยา และโมลีเซเท่านั้น
ประวัติ

ข้อถกเถียงเกี่ยวกับความเป็นมาของควายในอิตาลียังไม่เป็นที่ยุติ มีทฤษฎีหนึ่งกล่าวว่า ชาวกอทเป็นผู้นำควายเอเชียเข้าไปยังอิตาลีระหว่างการอพยพในช่วงยุคกลางตอนต้น อย่างไรก็ตาม กลุ่มธุรกิจสัมพันธ์เพื่อการคุ้มครองเนยแข็งมอซซาเรลลาควายคัมปาเนีย (Consorzio per la Tutela del Formaggio Mozzarella di Bufala Campana) ระบุว่า "สมมุติฐานที่เป็นไปได้มากที่สุด" คือ ชาวนอร์มันเป็นผู้นำควายจากเกาะซิซิลีเข้าสู่คาบสมุทรอิตาลีในราวปี ค.ศ. 1000 โดยในขณะนั้นชาวอาหรับได้นำควายเข้าไปเลี้ยงในเกาะซิซิลีอยู่ก่อนแล้ว กลุ่มธุรกิจสัมพันธ์ฯ ยังอ้างถึงการค้นพบหลักฐานซากดึกดำบรรพ์ของควายยุโรปยุคก่อนประวัติศาสตร์ชนิด Bubalus murrensis โดยเสนอแนะว่า ควายเมดิเตอร์เรเนียนอิตาลีอาจมีวิวัฒนาการชาติพันธุ์ต่างไปจากควายอินเดียและมีต้นกำเนิดในอิตาลีอยู่แล้ว ส่วนทฤษฎีที่สี่กล่าวว่า ชาวอาหรับเป็นผู้นำควายจากเมโสโปเตเมียเข้าสู่ตะวันออกใกล้ จากนั้นบรรดาผู้แสวงบุญและนักรบครูเสดที่เดินทางกลับยุโรปจึงนำควายเข้ามาเลี้ยงด้วย
พื้นที่การผลิต

ในอิตาลี เนยแข็งชนิดนี้ได้รับการผลิตทั่วประเทศโดยใช้น้ำนมควายบ้านพันธุ์เมดิเตอร์เรเนียนอิตาลี ส่วน "มอซซาเรลลาควายคัมปาเนีย" มีพื้นที่การผลิตไล่ตั้งแต่กรุงโรมในแคว้นลัตซีโยไปจนถึงแขวงเปสตุมใกล้เมืองซาแลร์โนในแคว้นคัมปาเนีย รวมถึงในจังหวัดฟอจจาของแคว้นปุลยาและเขตเทศบาลเมืองเวนาโฟรของแคว้นโมลีเซ อุตสาหกรรมมอซซาเรลลาควายทำรายได้ประมาณ 300 ล้านยูโรต่อปี ได้ผลผลิต 33,000 ตันต่อปี ร้อยละ 16 ในจำนวนนี้ส่งออกไปยังต่างประเทศ (ส่วนใหญ่คือประเทศในสหภาพยุโรป) โดยฝรั่งเศสและเยอรมนีเป็นผู้นำเข้ารายใหญ่ แต่การส่งไปจำหน่ายยังรัสเซียและญี่ปุ่นก็กำลังขยายตัว
นอกเหนือจากอิตาลีซึ่งเป็นแหล่งกำเนิดแล้ว ยังมีผู้ผลิตมอซซาเรลลาควายในอีกหลายประเทศทั่วโลก เช่น สวิตเซอร์แลนด์, สหรัฐอเมริกา, ออสเตรเลีย, เม็กซิโก, บราซิล, แคนาดา, จีน, ญี่ปุ่น, เวเนซุเอลา, อาร์เจนตินา, สหราชอาณาจักร, ไอร์แลนด์, สเปน, โคลอมเบีย, ไทย, อิสราเอล, อียิปต์, อินเดีย, แอฟริกาใต้ โดยมีการใช้น้ำนมจากควายบ้านพันธุ์อื่น ๆ ในการผลิตด้วย
การใช้

โดยทั่วไปนิยมรับประทานมอซซาเรลลาควายกับคัลโซเน, ผัก, สลัดมะเขือเทศและใบโหระพา, ขนมปังปิ้งและแอนโชวี หรือรับประทานเปล่า ๆ กับน้ำมันมะกอก
ดูเพิ่ม

มอซซาเรลลา
รายชื่อตัวละครในฮายาเตะ พ่อบ้านประจัญบาน

ตัวละครจากการ์ตูนญี่ปุ่นเรื่อง ฮายาเตะ พ่อบ้านประจัญบาน
หมายเหตุ : ชื่อและข้อมูลที่เป็นเสียงภาษาญี่ปุ่น จะอิงจากการออกเสียงของอนิเมะ ฉบับต้นฉบับโดยรวม ไม่อิงจากการแปลของมังงะ และเสียงพากย์ภาษาไทย
สายตระกูลซันเซนอิง > อายาซากิ ฮายาเตะ

| --- | --- |
อายาซากิ ฮายาเตะ :  ชื่อญี่ปุ่น : (ญี่ปุ่น: 綾崎 ハヤテ/เขียนด้วยตัวคันจิ : 綾崎　颯; โรมาจิ: Ayasaki Hayate)  อายุ : 16  ส่วนสูง : 168cm  น้ำหนัก : 57kg  หมู่โลหิต : A  วันเกิด : 11 พฤศจิกายน  นักพากย์ : เรียวโกะ ชิราอิชิ (ญี่ปุ่น), พนาวรรณ ศรีวะโลสกุล (ไทย)  สีผม :   น้ำเงินอ่อน  สีตา :   น้ำเงินอ่อน
ตัวเอกของเรื่อง มีร่างกายทนทานเป็นอมตะ มีทักษะต่างๆดีเลิศ ไม่ว่าจะเป็นการทำความสะอาด มีความรู้รอบตัวสูง แต่เป็นผู้อับโชคสุดๆ ทำงานหนักมาตั้งแต่เด็ก
โกงอายุเพื่อเข้าทำงานพิเศษบ่อยๆ มีพ่อแม่เป็นคนเหลวแหลก ไม่ทำการงาน เอาแต่เล่นการพนัน จนสุดท้ายหนีไปแล้วทิ้งหนี้ไว้ให้ฮายาเตะ 156,804,000 เยน โดยได้ทำการชดใช้โดยการขายฮายาเตะผู้เป็นลูกไป แต่โชคชะตาทำให้มาเจอ กับ คุณหนู ซันเซนอิน นางิ โดยตอนแรก ฮายาเตะคิดจะลักพาตัวเรียกค่าไถ่จากคุณหนูนางิ แต่นางิกลับคิดว่าฮายาเตะสารภาพรักตน จนได้มาเป็นพ่อบ้านตระกูลซันเซนอิง ความฝันในอนาคตของเขาคือ การได้ที่อยู่อาศัยขนาด 3LDK เป็นของตัวเอง ฮายาเตะมีความหลัง กับ อาเธน่า เทนนอส เกี่ยวกับเรื่องความรัก ทำให้ปัจจุบัน ฮายาเตะไม่กล้าที่จะคบกับใคร เพราะว่า อาเธน่า เทนนอส เคยบอกว่า "คนที่จะคบคนอื่นได้ ต้องดูแลชีวิตคนรักได้" ในวัยเด็ก
สายตระกูลซันเซนอิง > ซันเซนอิง นางิ

| --- | --- |
ซันเซนอิง นากิ:  ชื่อญี่ปุ่น : (ญี่ปุ่น: 三千院 ナギ/เขียนด้วยตัวคันจิ : 三千院　凪; โรมาจิ: Sanzen'in Nagi)  อายุ : 13  ส่วนสูง : 138cm  น้ำหนัก : 29kg  หมู่โลหิต : AB  วันเกิด : 3 ธันวาคม  นักพากย์ : ริเอะ คุกิมิยะ (ญี่ปุ่น), ศันสนีย์ ติณห์กีรดีศ  (ไทย)  สีผม :   ทอง  สีตา :   เขียว  แม่ : ซันเซนอิง ยูคาริโกะ
คุณหนูที่บังเอิญไปพบฮายาเตะโดยบังเอิญ โดยเข้าใจผิดว่า ฮายาเตะนั้นหลงรักตน ทั้งๆที่ฮายาเตะตั้งใจจะจับตนไปเรียกค่าไถ่ เธอมักจะเกิดอาการหึงหวงฮายาเตะอย่างรุนแรงเมื่อเห็นฮายาเตะอยู่กับผู้หญิงคนอื่น เป็นเจ้านายที่เอาแต่ใจ ไม่ยอมแพ้อะไรง่ายๆ ไม่ชอบเข้าสังคม มักเก็บตัวอยู่คนเดียว แต่ยามใดที่รู้สึกมุ่งมั่นและตั้งใจ ก็มีความพยายามที่จะทำสิ่งนั้นๆให้สำเร็จได้ นอกเสียจากจะเกิดอาการเบื่อหรือมีอะไรมาขัดใจเสียก่อน ใช้เวลาว่างส่วนใหญ่ในการเล่นเกมและอ่านการ์ตูน ในภายหลังเธอเริ่มนำเวลาว่างบางส่วนมาทำงานพิเศษ ตัวเธอเข้าข่ายลักษณะสาวซึนเดเระ
สายตระกูลซันเซนอิง > มาเรีย

| --- | --- |
มาเรีย:  ชื่อญี่ปุ่น : (ญี่ปุ่น: マリア; โรมาจิ: Maria)  อายุ : 17  ส่วนสูง : 158cm  น้ำหนัก : 42kg  หมู่โลหิต : O  วันเกิด : คาดว่าเป็นช่วงก่อน คริสต์มาส (ประมาณวันที่ 24 ธันวาคม)  นักพากย์ : ริเอะ ทานากะ (ญี่ปุ่น), เบญจวรรณ วนิชจิวพันธ์ (ไทย)  สีผม :   น้ำตาล  สีตา :   แดง
หัวหน้าสาวใช้ที่เป็นเหมือนทั้งแม่และพี่สาวของนางิ ตอนเธอยังเป็นเด็กทารกอยู่เธอถูกเก็บมาเลี้ยงโดยคนในตระกูลซันเซนอิงจากหน้ารูปปั้นพระแม่มาเรียในโบสถ์แห่งหนึ่ง คนในตระกูลซันเซนอิงจึงเรียกเธอว่ามาเรีย เรียนจบจากโรงเรียนฮัคคุโอโดยใช้เวลาในการเรียนเพียง 3 ปี เป็นประธานนักเรียน 2 ปีซ้อน เรียนจบตอนอายุ 13 ปี ได้รับรางวัลนาฬิกาเงิน 3 เรือน มีอำนาจมากที่สุดในคฤหาสน์ เธอมีความเป็นผู้ใหญ่สูงมากผิดกับวัย จนทำให้คนอื่นเข้าใจผิดอยู่เป็นประจำ และด้วยเหตุนั้น ทำให้มองไม่ออกว่า เธอคิดยังไงกับฮายาเตะกันแน่ มีจุดอ่อนตรงที่กลัวแมลงสาบ
สายตระกูลซันเซนอิง > เคลาส์

| --- | --- |
เคลาส์:  ชื่อญี่ปุ่น : คุราอูสึ เซย์ชิโร่ (ญี่ปุ่น: 倉臼 征史郎; โรมาจิ: Kurausu Seishirō?)  ชื่ออังกฤษ : Klaus (ญี่ปุ่น: クラウス; โรมาจิ: Kurausu)  อายุ : 58  ส่วนสูง : 181cm  น้ำหนัก : 80kg  หมู่โลหิต : A  วันเกิด : 18 เมษายน  นักพากย์ : เคนตะ มิยาเกะ (ญี่ปุ่น), ธีระ โรจนานันท์ (ไทย)
หัวหน้าพ่อบ้านที่ไม่ค่อยจะอยู่คฤหาสน์สักเท่าไหร่ เพราะติดงานที่คาดไม่ถึงเป็นประจำ ต้องการให้ฮายาเตะออกจากงาน ด้วยวิธีต่างๆ เช่น
ให้สู้กับทามะ , สู้กับหุ่นยนผู้พิทักษ์ ฯลฯ สิ่งที่เขากลัวที่สุดคือ การถูกไล่ออกจากงาน หรือการที่ไม่ได้รับความสนใจจากคุณหนู
สายตระกูลซันเซนอิง > ทามะ

| --- | --- |
ทามะ:  ชื่อญี่ปุ่น : (ญี่ปุ่น: タマ; โรมาจิ: Tama)  นักพากย์ : จูโรตะ โคสึกิ (ญี่ปุ่น), กริน อักษรดี (ไทย)
เสือขาวที่อาศัยอยู่ในคฤหาสน์ในฐานะสัตว์เลี้ยง ถูกนางิเก็บมาจากแอฟริกาในขณะพลัดหลงกับแม่ และได้รับการเลี้ยงดูอย่างดีจนไม่สามารถย้ายไปอยู่สวนสัตว์หรือในป่าได้ อยู่คลุกคลีกับคนมานานจนพูดภาษามนุษย์ได้ มีแค่ฮายาเตะที่รู้ จงรักภักดีต่อนางิและมาเรีย มีนิสัยชอบแกล้งชาวบ้าน หลังจากที่มีชิรานุอิมาอยู่ด้วย ก็ถูกลดความสนใจลง เคยมีการจับมันขังกรงไว้ด้วยนะ เพื่อความปลอดภัยของชิรานุอิ
สายตระกูลซันเซนอิง > ชิรานุย

| --- | --- |
ชิรานุย:  ชื่อญี่ปุ่น : (ญี่ปุ่น: シラヌイ; โรมาจิ: Shiranui)  อายุ : ประมาณ 1 เดือน  วันเกิด : คาดว่าประมาณวันที่ 20 มกราคม
ลูกแมวตัวผู้สีดำที่ฮายาเตะเก็บมาได้ตอนไปค้างที่บ้านฮินางิคุ ในภายหลังได้รับการดูแลโดยคุณหนูนางิเพราะบ้านฮินางิคุไม่สามารถดูแลได้ เพราะคุณแม่ของฮินางิคุเป็นโรคแพ้ขนแมว ชื่อของแมวตัวนี้แปลว่า "แมวสีขาว" ซึ่งตรงข้ามกับตัวอย่างชัดเจน ดูผิวเผินเหมือนเป็นลูกแมวที่น่ารักไร้เดียงสา แต่นิสัยภายในก็น่ากลัวมิใช่ย่อย
สายตระกูลไอซาว่า > ไอซาว่า ซาคุยะ

| --- | --- |
ไอซาว่า ซาคุยะ:  ชื่อญี่ปุ่น : (ญี่ปุ่น: 愛沢 咲夜; โรมาจิ: Aizawa Sakuya)  อายุ : 13  ส่วนสูง : 142cm  น้ำหนัก : 31kg  หมู่โลหิต : AB  วันเกิด : 3 เมษายน  นักพากย์ : คานะ อุเอดะ (ญี่ปุ่น), เบญจวรรณ วนิชจิวพันธ์ (ไทย)  สีผม :   เทาเงิน  สีตา :   เขียวอ่อน
เป็นญาติของนางิ เป็นคุณหนูที่มีนิสัยชอบเล่นตลก มีน้องหลายคน จึงทำให้มีความเป็นพี่สูง
มีนิสัยเปิดเผย แต่ค่อนข้างคล้ายนักเลงมากไปหน่อย ชอบใช้พัดกระดาษตีหัวคนอื่นและมักจะแนะนำให้คนอื่นทำอะไรแปลกๆตามความคิดตัวเองเสมอ
แต่ก็เป็นคนใจดีมีเมตตา ในตอนหลังแสดงท่าทีว่าคิดกับฮายาเตะแบบพี่ชาย
สายตระกูลไอซาว่า > กิลเบิร์ท เคนท์

| --- | --- |
กิลเบิร์ท เคนท์:  ชื่อญี่ปุ่น : (ญี่ปุ่น: ギルバート・ケント; โรมาจิ: Girubāto Kento)  ชื่ออังกฤษ : Gilbert Kent  นักพากย์ : โทรุ นาระ (ญี่ปุ่น), ธีระ โรจนานันท์ (ช่วงแรก), อภิชาติ สมุทคีรี (ไทย)
พี่ชายต่างแม่ของซากุยะที่ไม่ว่าจะ ทรงผม สีผม สีผิว หรือหน้าตา ก็ไม่มีส่วนใดที่คล้ายกันเลยสักนิด คาดว่าเป็นลูกที่พ่อซากุยะเผลอไปมีไว้ขณะเดินทางไปในต่างประเทศ มีฝีมือการต่อสู้ในระดับนึง และเป็น 1 ใน ผู้สมัครเพื่อชิงเอามรดกตระกูลซันเซนอิง
สายตระกูลไอซาว่า > ไอซาว่า ฮินาตะ

| --- | --- |
ไอซาว่า ฮินาตะ:  ชื่อญี่ปุ่น : (ญี่ปุ่น: 愛沢 日向; โรมาจิ: Aizawa Hinata)  อายุ : 10
น้องสาววัย 10 ขวบของซาคุยะ ที่ดูผิวเผินเหมือนเด็กขี้หลงทาง แต่ปากคอกลับร้ายผิดกับวัยลิบลับ
สายตระกูลไอซาว่า > ไอซาว่า อาซาโตะ

| --- | --- |
ไอซาว่า อาซาโตะ:  ชื่อญี่ปุ่น : (ญี่ปุ่น: 愛沢 朝斗; โรมาจิ: Aizawa Asato)  อายุ : 10
น้องชายวัย 10 ขวบของซากุยะ ที่ดูในตอนแรกเหมือนจะเข้มงวดคล้ายๆพี่สาว แต่ปากคอก็ดันร้ายผิดคาดเสียอีก
สายตระกูลซากิโนะมิยะ > ซากิโนะมิยะ อิสึมิ

| --- | --- |
ซากิโนะมิยะ อิสึมิ:  ชื่อญี่ปุ่น : (ญี่ปุ่น: 鷺ノ宮 伊澄; โรมาจิ: Saginomiya Isumi)  อายุ : 13  ส่วนสูง : 144cm  น้ำหนัก : 30kg  หมู่โลหิต : O  วันเกิด : 24 กันยายน  นักพากย์ : มิยุ มัทสึกิ (ญี่ปุ่น), อังคณา พานประทีป (ไทย)  สีผม :   น้ำเงินม่วง  สีตา :   น้ำเงินม่วง
เพื่อนสนิทของนางิ เป็นคนทรง นิยมพกยันต์ติดตัวไปไหนมาไหน มีความเป็นคุณหนูมากที่สุด เชื่องช้า หลงทิศ
เป็นเพียงคนเดียวที่สามารถเข้าใจและสนุกกับมังงะที่นางิเขียนได้ เธอแอบชอบฮายาเตะอยู่เนืองๆ และพยายามจะบอกให้เขารู้อย่างอ้อมๆ แต่ดูท่าทางฮายาเตะจะไม่ได้รับรู้ถึงสิ่งนั้นๆเลย เธอมีความสามารถในด้านหมอผีและวิชาปราบภูตผีปีศาจ และมักจะรับจ๊อบปราบปีศาจเป็นประจำ
สายตระกูลซากิโนะมิยะ > ซากิโนะมิยะ ฮัทสึโฮะ

| --- | --- |
ซากิโนะมิยะ ฮัทสึโฮะ:  ชื่อญี่ปุ่น : (ญี่ปุ่น: 鷺ノ宮 初穂; โรมาจิ: Saginomiya Hatsuho)  อายุ : 31
แม่ของอิสึมิที่มีนิสัยเหมือนลูกไม่มีผิดเพี้ยน ไม่ว่าจะเป็นเรื่องขี้หลงขี้ลืม ป้ำๆเป๋อๆ ซึ่งเป็นปกติของคนตระกูลซากิโนะมิยะอยู่แล้ว เธอเป็นคนที่รู้จักกับยูคาริโกะ แม่ของนางิเป็นอย่างดี เธอมีอายุ 31 ปี
สายตระกูลซากิโนะมิยะ > ซากิโนะมิยะ โคโคโนเอะ

| --- | --- |
ซากิโนะมิยะ โคโคโนเอะ:  ชื่อญี่ปุ่น : (ญี่ปุ่น: 鷺ノ宮 九重; โรมาจิ: Saginomiya Kokonoe)  อายุ : 64
คุณยายของอิสึมิที่มีนิสัยขี้หลงขี้ลืม ป้ำๆเป๋อๆ เหมือนลูกและหลานไม่มีผิดเพี้ยน ตามลักษณะนิสัยประจำตระกูล เธอมีอายุ 64 ปี
สายตระกูลซากิโนะมิยะ > ซากิโนะมิยะ กินคะ

| --- | --- |
ซากิโนะมิยะ กินคะ ในร่างเด็ก:  ชื่อญี่ปุ่น : (ญี่ปุ่น: 鷺ノ宮 銀華; โรมาจิ: Saginomiya Ginka)  อายุ : 91  นักพากย์ : โทโมโกะ คาเนดะ
คุณยายทวดของอิสึมิ ผู้มีพลังในการคงรูปร่างในวัยเด็กได้ แต่ต้องรับประทานเลือดสดๆเป็นเงื่อนไข และถ้าพลังหมดก็จะกลับไปเป็นคนแก่อีก ตามล่าฮายาเตะเพราะต้องการนำเลือดของเขาไปรักษาอิสึมิ เป็นผู้เก่งกาจ ในการลอบโจมตี ใช้อาวุธได้เก่งมาก